Document ID: 32007D0371

KOMISJONI OTSUS,
29. mai 2007,
millega muudetakse veiste tõuraamatutega seotud otsuseid 84/247/EMÜ ja 84/419/EMÜ
(teatavaks tehtud numbri K(2007) 2199 all)
(EMPs kohaldatav tekst)
(2007/371/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 25. juuli 1977. aasta direktiivi 77/504/EMÜ tõupuhaste aretusveiste kohta, (1) eriti selle artikli 6 lõike 1 teist, kolmandat ja neljandat taanet,
ning arvestades järgmist:
(1)
Tõupuhaste aretusveiste tõuraamatuid pidavaid ja sisseseadvaid tõuaretusorganisatsioone ja -ühinguid võib ametlikult tunnustada üksnes siis, kui need vastavad komisjoni otsuses 84/247/EMÜ (2) sätestatud nõuetele.
(2)
Veiseid võib tõuraamatusse kanda üksnes juhul, kui need vastavad komisjoni otsuses 84/419/EMÜ (3) sätestatud nõuetele.
(3)
Otsus 84/419/EMÜ ei sisalda konkreetseid sätteid uute tõugude tõuraamatute sisseseadmise kohta ja võimaldab konkreetse tõu tõuraamatu põhiosasse kanda üksnes sama tõu tõupuhtaid loomi.
(4)
Veiste tõuraamatusse kandmise kriteeriumide puhul peaks siiski arvestama uute tõugude loomisega seotud erandlikku olukorda. Uue tõu loomine võib eeldada teistesse tõugudesse kuuluvate loomade kandmist tõuraamatu põhiosasse.
(5)
Seega on uue tõuraamatu sisseseadmise ajavahemikuks vaja sätestada erand reeglist, mille kohaselt saab konkreetse tõu tõuraamatu põhiosasse kanda üksnes samasse tõugu kuuluvaid tõupuhtaid loomi. Kõnealuse ajavahemiku kestus tuleb kindlaks määrata tõuaretusorganisatsiooni või -ühingu aretusprogrammis. Et vältida segiajamist olemasoleva tõu nimega, tuleb uuele tõule valida eristatav nimi.
(6)
Olemasolevate tõugude järkjärgulise parandamise eesmärgil võimaldab otsus 84/419/EMÜ kanda tõuraamatu lisaosasse ainult teise tõugu kuuluvaid või mitte tõupuhtaid emasloomi. Nende geenid saavad põhiosasse kanduda vaid nende emaste järglaste kaudu.
(7)
Tunnustatud tõuaretusorganisatsioonidele suurema paindlikkuse võimaldamiseks tuleks lubada kanda lisaosasse ka isasloomi. Selleks, et vältida tõu kontrollimatuid geneetilisi muutusi, peavad nende geenid kanduma tõuraamatu põhiosasse üksnes nende emaste järglaste kaudu.
(8)
Sama tõu tõuraamatute vastastikuse tunnustamise tagamiseks ning aretusloomade ja nende paljundusmaterjali ostjate teavitamiseks tuleb ametlikult tunnustatud tõuaretusorganisatsioonide ja -ühingute sisekorraeeskirjades selgelt märkida tõu nimi ja uue tõu korral määrata kindlaks tõuraamatu sisseseadmise ajavahemiku kestus.
(9)
Samuti on vaja lisada tõuaretusorganisatsioonide ja -ühingute tunnustamise ning kariloomade tõuraamatutesse kandmise kriteeriumide hulka asjakohane viide Euroopa Parlamendi ja nõukogu 17. juuli 2000. aasta määrusele (EÜ) nr 1760/2000 veiste identifitseerimise ja registreerimise süsteemi loomise ja veiseliha ja veiselihatoodete märgistamise ning nõukogu määruse (EÜ) nr 820/97 kehtetuks tunnistamise kohta. (4)
(10)
Käesoleva otsusega ette nähtud meetmed on kooskõlas alalise zootehnikakomitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 84/247/EMÜ lisa on muudetud vastavalt käesoleva otsuse lisale.
Artikkel 2
Otsust 84/419/EMÜ muudetakse järgmiselt:
1.
artikkel 1 asendatakse järgmisega:
„Artikkel 1
1. Oma tõu tõuraamatu põhiosasse kandmiseks peab tõuloom:
a)
põlvnema sama tõu tõuraamatu põhiosasse kantud vanematest ja vanavanematest;
b)
olema Euroopa Parlamendi ja nõukogu määruse (EÜ) nr 1760/2000 (5) ja selle rakenduseeskirjade kohaselt identifitseeritud ja registreeritud;
c)
omama tõuraamatu eeskirjade kohaselt kehtestatud eellastabelit.
2. Erandina lõike 1 punktist a võib uue tõu tõuraamatu sisseseadmise ajal kanda teise tõugu kuuluvaid tõupuhtaid loomi või tõupuhaste loomade järglasi otse uue tõuraamatu põhiosasse.
Uue tõu loomise ajavahemik tuleb kindlaks määrata tõuaretusorganisatsiooni või -ühingu aretusprogrammis pädevate asutuste järelevalve all ja nende nõusolekul, kooskõlas otsusega 84/247/EMÜ. Uuele tõule tuleb anda nimi, mida ei ole võimalik olemasoleva tõu nimega segi ajada.
3. Kui loom kantakse uue tõuraamatu põhiosasse, ja kui see loom või üks tema vanematest on juba kantud mõnda olemasolevasse tõuraamatusse, tuleb dokumenteerida viide selle olemasoleva tõuraamatu nimele, kuhu loom või vanem kanti esmakordselt pärast sündi, koos algse tõuraamatu numbriga.
2.
Artikli 3 lõigetes 1 ja 2 asendatakse sõna „emasloom” sõnaga „loom”.
Artikkel 3
Käesolevat otsust kohaldatakse seitsmendal päeval pärast selle avaldamist Euroopa Liidu Teatajas.
Artikkel 4
Käesolev otsus on adresseeritud liikmesriikidele.
Brüssel, 29. mai 2007

Labels: 7
12
6